text: Tolderne fandt kokain for 450 millioner kroner 
  26 juli 2018 kl. 19.58
  Kokain til en værdi af 450 millioner kroner er blevet fisket op af Elben ved Brunsbüttel i Slesvig-Holsten. Det oplyser NDR torsdag.
  300 kilo kokain i 15 sportstasker er fisket op af floden Elben ved udmundingen til Nordsøen i Slesvig-Holsten.
  De tyske toldere mener, at taskerne er smidt i vandet af et fragtskib - det columbianske flag smykkede taskerne med narkoen, oplyser NDR.
  De mange kilo kokain er muligvis smidt i vandet, fordi smuglerne frygtede en kontrol ved havneanløb.
  Tyske toldere patruljerer fortsat i Elben efter flere tasker eller pakker med narko.
  